open-index/open-wikipedia-markdown huggingface dataset:
ג'יימס מארי (שחקן)

**ג'יימס מארי** (באנגלית: **James Murray**; נולד ב-22 בינואר 1975) הוא שחקן אנגלי.

## ביוגרפיה
מארי נולד במנצ'סטר.
ב-1998 שיחק באופרת הסבון של רשת ITV "קורוניישן סטריט" בתפקיד סנדי האנטר. הוא המשיך להופיע בסרטי קולנוע ובטלוויזיה כגון "רוג'ר-רוג'ר" (1999), סדרת הדרמה המשפטית "North Square" (ב-2000), מיני-סדרה "Other People's Children" (ב-2000), ובעיבוד לרומן "בנים ואוהבים" (2003), בהפקה של רשת גרנדה "The Sittaford Mystery" לפי רומן מאת אגאתה כריסטי (2006) בתפקיד צ'ארלס ברנבי, בסרט טלוויזיה "תחת העץ הירוק" עיבוד לרומן מאת תומאס הרדי (2005), בתפקיד פיטר בסרט "Nailing Vienna" (ב-2002), בתפקיד טוראי ויל נידהם בסרט "כל אנשי המלך" (1999), וב-"Phoenix Blue" (מ-2001) בדמות ריק. ב-2003 הופיע מארי בתפקיד גלן בסדרת הטלוויזיה  של ערוץ 4. ב-2005 שיחק בעונה רביעית של הסדרה "קצוות מפוצלים" של ערוץ BBC One בתפקיד ליאם קרני.

מארי כיכב בסדרת הדרמה מדע בדיוני "בראשית" של רשת ITV בתפקיד סטיבן הרט בעונה הראשונה (2007) ובשנייה (2008).

ב-2008 גילם מארי את דמות האב, פרנק דייוויס, בסרט "It's Alive", גרסה מחודשת של סרט האימה הקלאסי של לארי כהן משנות השבעים של המאה העשרים.

מארי שיחק בתפקיד ראלף לונגשאפט בסדרת הפנטזיה הקומית "קרוד מאנדון וחרב האש הבוערת" עבור ערוצי הטלוויזיה קומדי סנטרל ו-BBC Two ששודרה החל מאפריל 2009.

מנובמבר 2010 עד אפריל 2011 הופיע מארי בסדרה "CHAOS" של רשת CBS, בתפקיד בילי קולינס.

ב-2012 שיחק מארי בתפקיד אורח בפרק בעונה התשיעית של סדרת הטלוויזיה "תחבולות חדשות" של ה-BBC בתפקיד לוק אוסוולד.

מארי הופיע בעונה השנייה של הסדרה "Death in Paradise" בדמות בשם רוני סטיוארט בפרק "A Dash of Sunshine" ששודר בפברואר 2013 וצולם בגוואדלופ.

הוא השתתף בפרק הראשון בעונה ה-16 של הסדרה "רציחות במידסומר" בשודר בחג המולד 2013. הוא גילם דמות של חייל בטראומה בשם אולי טבורי.

מארי לוהק לתפקיד ניילס פוטינגר בעונה השנייה של הסדרה "Defiance" שהופקה בטורונטו החל מאוגוסט 2013 עד דצמבר אותה שנה. העונה שודרה לראשונה החל מ-19 ביוני 2014. הוא הופיע בפרק אחד בעונה השלישית של הסדרה ששודרה ב-27 ביוני 2015.

ב-2015 הופיע מארי בפרקים אחדים בתפקיד דניאל בסדרה "מלפפון" של ערוץ 4.

ב-2016 שיחק מארי בעונה החמישית של הסדרה "Suspects" בתפקיד פקד בילוש דניאל דראמונד. ששת פרקי הסדרה שודרו מה-3 עד 31 באוגוסט 2016.

מארי כיכב בתפקיד האב, אדוארד, בסדרה בת שלושה חלקים של ITV בשם "HIM" ששודרה מ-19 באוקטובר עד 2 בנובמבר 2016.
עוד ב-2016 הופיע מארי בפרק בסדרה "מדיצ'י" של נטפליקס בתפקיד דוג'ה פוסקארי.

### חיים אישיים
ב-15 בדצמבר 2007 התחתן מארי עם השחקנית שרה פאריש, שכיכבה לצדו בסדרת הטלוויזיה "קצוות מפוצלים", אחרי רומן שנמשך שנתיים. ב-18 בינואר 2008 פורסם ששרה בהיריון עם ילדם הבכור. בתם נולדה בלידה מוקדמת במאי 2008 ונפטרה בינואר 2009 בשל מום לב מולד.

לזכרה פאריש ומארי מגייסים כספים עבור יחידת טיפול נמרץ לילדים בבית החולים הכללי בסאות'המפטון שם היא טופלה. ב-21 בנובמבר 2009 נולדה בתם השנייה נל.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1975
לריסה וולפרט

**לריסה וולפרט** (ברוסית: **Лариса Вольперт**; 30 במרץ 1926 לנינגרד, שבברית המועצות - 1 באוקטובר 2017 ניו יורק, שבארצות הברית) הייתה שחמטאית סובייטית ממוצא יהודי בדרגת רב-אמן לנשים ופילולוגית, פרופסורית באוניברסיטת טרטו, שבאסטוניה.

## ביוגרפיה
לריסה וולפרט נולדה לאבא רופא, יליד וילנה.

### קריירה כשחמטאית
וולפרט החלה להשתתף בתחרויות שחמט לאחר סיום מלחמת העולם השנייה. בשנים 1954, 1958 ו-1959 היא הייתה אלופת ברית המועצות לנשים ובשנים 1956, 1963 (הקדימה בהתרת שוויון נקודות את טטיאנה זטולובסקיה) ו-1964 (לאחר נונה גפרינדשווילי) זכתה במקום השני.

וולפרט השתתפה בתחרויות מועמדים לדו-קרב על אליפות העולם, ובשנת 1955 סיימה במקום השני.

בשנת 1954 קיבלה דרגת אמן בינלאומי לנשים ובשנת 1978 דרגת רב-אמן לנשים.

### קריירה כפילולוגית
וולפרט בשנת 1949 וולפרט סיימה לימודי פילולוגיה באוניברסיטת לנינגרד. בשנת 1955 היא סיימה את עבודת הדוקטורט שלה. היא עבדה במשך 15 שנים במכון הפדגוגי בפסקוב. בשנת 1977 היא עברה ללמד באוניברסיטת טרטו. בשנת 1990 קיבלה תואר פרופסור ובשנת 1993 הפכה לפרופסור אמריטה. תחומי המחקר שלה היו ספרות צרפתית והקשר שלה עם הספרות הרוסית.

## קישורים חיצוניים
* 

קטגוריה:רבי אמנים לנשים
קטגוריה:שחמטאים סובייטים
קטגוריה:שחמטאים יהודים סובייטים
קטגוריה:פילולוגים סובייטים
קטגוריה:פילולוגים יהודים
קטגוריה:אלופות ברית המועצות לנשים בשחמט
קטגוריה:בוגרות אוניברסיטת סנקט פטרבורג
קטגוריה:בוגרי אוניברסיטת סנקט פטרבורג
קטגוריה:ילידות 1926
קטגוריה:סובייטים שנולדו ב-1926
קטגוריה:נפטרות ב-2017
קטגוריה:נפטרים ב-2017
דגש

**דָּגֵשׁ** הוא סימן ניקוד בעברית, שנראה כמו נקודה בתוך האות.

אף שתפקידיהם שונים, הדגש זהה בצורתו למפיק ולשורוק. במחשבים, שלושת הסימנים מיוצגים באמצעות אותו תו יוניקוד, HEBREW POINT DAGESH OR MAPIQ (מס' U+05BC).

ניתן לסמן במפורש את חוסר הדגש באמצעות הסימן רפה, שנראה כמו קו מעל האות. הסימן הזה היה בשימוש נרחב בכתבי יד עבריים עתיקים והוא משמש בכתיב תקני של יידיש, אבל בעברית החדשה השימוש בו נדיר.

## סוגי הדגש
* **[[דגש קל]]**, מורה על שינוי איכותי בהגיית אות. נקרא גם **קשיין**. הדגש הקל נכתב רק באותיות בג"ד כפ"ת כאשר הן באות בראש מילה או אחרי שווא נח, למשל במילה **כַּ**פְ**תּ**וֹר. בעברית החדשה המדוברת אין הבדל נשמע בהגיית צורתן הדגושה והרָפָה של אותיות גד"ת.
* **[[דגש חזק]]**, מורה על הגיית האות ככפולה. נקרא גם **כפלן** ו**מכפל**. הדגש החזק יכול לבוא בכל האותיות למעט האותיות הגרוניות, אהחע"ר (למעט פעמים אחדות במקרא). בעברית החדשה המדוברת הוא משנה רק את הצליל של האותיות בכ"פ, כמו הדגש הקל. דגש חזק יכול להיות **תבניתי** או **משלים**:
** הדגש התבניתי טבוע במשקל או בבניין של המילה. למשל במילה שַׁפַּעַת יש דגש באות פ משום שבמשקל קַטֶּלֶת תמיד חייב להיות דגש באות האמצעית של השורש.
** הדגש המשלים נובע מהתלכדות עיצורים. למשל, במילה לְהַפִּיל, האות נ מהשורש נ־פ־ל מתלכדת עם האות פ, וכתוצאה מזה יש דגש באות פ.

## הקלדה
כך מקלידים את הדגש במערכות הפעלה שונות:
* Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ד
* Windows 7 וגרסאות ישנות יותר: בזמן ש־Caps Lock דלוק, לחיצה על  (סימן שווה)
* macOS: Alt והאות ת
* אנדרואיד (מקלדת Gboard): הקשה ארוכה על האות ד.

## קישורים חיצוניים

קטגוריה:ניקוד עברי
אחסאן

באסלאם, **אִחְסַַאן** (בערבית: **إحسان**; מילולית: "שלמות" או "מצוינות") הוא אחריותו של המוסלמי לשאוף מצוינות, או עד כמה שניתן לשלמות, בפולחן ובמידות הטובות והתייחסות לאנשים הסובבים את המאמין. האִחְסַַאן מתבטא בכך שהמוסלמי עובד את אללה כאילו שהוא רואה אותו (את אללה), אפילו שהוא לא רואה אותו (את אללה), תוך הכרה בכך שאללה כן רואה אותו (את המאמין)..

## מקור המונח
הגדרתו הבסיסית של האִחְסַַאן מגיעה מחדית' של הנביא מוחמד, שבו הוא אומר שאִחְסַַאן זה "לעבוד את אללה כאילו שאתה רואה אותו, ואם אתה לא יכול לראות אותו, אז לדעת שהוא אכן רואה אותך". מהחדית' הזה נגזרות התנהגות הכללית והמידות הטובות שבהן נוהג האדם שהגיע למעלה זו - ה"מוחסין" (محسن).
ממוזער

## לעומת חלקים אחרים באמונה האסלאמית
האִחְסַַאן נחשב לרמה הרוחנית הכי גבוהה בדת האסלאמית, שיש בהשלושה רבדים: אִסְלַאם (התמסרות), אִמַאן (אמונה), אִחְסַאן (מצוינות). בעוד שהאסלאם הוא מה שהמאמין צריך לעשות, והאמונה היא הסיבה שבגללה הוא עושה זאת, האִחְסַַאן הוא לקיחת האמונה והאסלאם לרמה של שלמות ומצוינות..

בעוד שפוסקי ההלכה מתמקדים בדרגת ה"אסלאם", והתאולוגים מתמקדים ב"אמאן", הסופים מתמקדים באִחְסַַאן. על פי הגישה הסופית, צריך המאמין להיצמד להוראותיו של האימאם שלו, השייח' שלו, שכבר הגיע לרמת האִחְסַַאן, והוא יוביל אותו אל הרמה הזאת, צעד אחר צעד.

ישנם פרשנים אשר מציינים את האִחְסַַאן כחלק הפנימי של האסלאם, בעוד שהשריעה היא החלק החיצוני.

## קישורים חיצוניים

## הערות שוליים

קטגוריה:סופיות
קטגוריה:פילוסופיה אסלאמית
מוטי דותן

**מוטי דותן** (נולד בשם מרדכי פרקש ב-27 בדצמבר 1949) הוא ראש המועצה אזורית הגליל התחתון לשעבר, כיום משמש כיו״ר ומנכ״ל חברת ״קדימה מדע- World Ort" (הזרוע הביצועית של אורט העולמי בישראל). בנוסף, מתפקידיו הבולטים בעברו היה יושב חבר הוועד המנהל של הקרן לרווחה לנפגעי השואה בישראל.

## ביוגרפיה
דותן נולד וגדל בפתח תקווה, את לימודי התיכון עשה בישיבת בני עקיבא ברעננה. לאחר הלימודים התגייס לצה"ל. לאחר שחרורו מצה"ל למד מנהל עסקים וכלכלה במרכז האקדמי ברופין, ב-1982 עבר להתגורר במושב כפר חיטים שבגליל התחתון והחל לעבוד כרועה צאן. בהמשך שימש כמרכז הענף במושב. לאחר מכן עבד במסגרת החטיבה להתיישבות בסוכנות היהודית בתור משקם כלכלי, לאחר סיום תפקידו בסוכונות שימש דותן כמרכז המשק של מושב כפר חיטים וכמנהל שיווק הבשר של חברת תנובה. משנת 1991 שימש כחבר מליאה במועצה האזורית הגליל התחתון.
בשנת 2001 נבחר דותן לראשונה לאחר פרישתו של בני גורפינקל מראשות המועצה, לאחר מכן זכה דותן בבחירות לראשות המועצה ב-2003, 2008 ו-2013. בינואר 2018 הודיע דותן כי לא יתמודד בבחירות 2018 לראשות המועצה.

לאחר פרישתו מראשות המועצה, דותן משמש כיום כיו״ר חברת ״קדימה מדע- World Ort" (הזרוע הביצועית של אורט העולמי בישראל). כמו כן, חבר בוועד המנהל במכללת אורט בראודה בכרמיאל ושל הוועד המנהל בכפר נהר הירדן (כפר נופש לילדים חולים במחלות מסכנות חיים) שהיה שותף בהקמתו. דותן חבר בוועד המנהל של עמותת ידידי בית החולים פוריה, ובין היתר יו״ר רשות ניקוז ונחלים כינרת. עד לאחרונה שימש כיו״ר ועדה מקומית לתכנון ובנייה של שתי מועצות אזוריות בדואיות בדרום - אל קאסום ונווה מדבר.

דותן נשוי לפנינה ואב ל-4 מתגורר בכפר חיטים.

## קישורים חיצוניים

* העמוד של מוטי דותן, באתר (הקרן לרווחת ניצולי השואה)

## הערות שוליים

קטגוריה:ראשי המועצה האזורית הגליל התחתון
קטגוריה:בוגרי ישיבת בני עקיבא רעננה
קטגוריה:בוגרי המרכז האקדמי רופין
קטגוריה:עובדי תנובה
קטגוריה:כפר חיטים: אישים
קטגוריה:ישראלים שנולדו ב-1949
הגלקסיה הננסית אריה I

**הגלקסיה הננסית אריה I**, נקראת לפעמים **גלקסיית אריה I**, היא גלקסיה ננסית אליפסואידית שנמצאת בקבוצת הכוכבים אריה במרחק של כ-828,000 שנות אור ממערכת השמש והיא אחת מגלקסיות הלוויין הרחוקות ביותר של שביל החלב. הגלקסיה התגלתה בשנת 1950 על ידי אלברט וילסון ורוברט הארינגטון בתמונות שצולמו במצפה הכוכבים פאלומר, כשליש מעלה מצפון לכוכב הבהיר רגולוס. למרות שבהירות נראיתה של הגלקסיה היא מדרגה 10, קשה להבחין בה בשל קרבתה לרגולוס שאורו החזק מפריע לצפייה.

## מאפיינים
גודלה הזוויתי של הגלקסיה הוא כ-11.5 דקות קשת שממרחקה שקול לקוטר של כ-2,760 שנות אור. מסתה מוערכת בכ- מסות שמש, כחצי אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע.  מחקר שנערך ב-2020 העלה שבמרכז הגלקסיה ישנו חור שחור שמסתו כ-3 מיליון מסות שמש, דומה למסה של קשת A*, החור השחור שבמרכז גלקסיית שביל החלב, ומהווה למעלה מ-5 אחוזים ממסת הגלקסיה. עוצמת ההארה הכוללת שלה היא פי 5 מיליון מעוצמת ההארה של השמש, כך שהיא אחת מגלקסיות הלוויין הננסיות הבהירות ביותר. המתכתיות של כוכבי הגלקסיה היא כ-3.7% מזאת של השמש, מה שמראה שכוכבי הגלקסיה הם זקנים יחסית לכוכבי שביל החלב, אך שלא כמו רבות מבין גלקסיות הלוויין של שביל החלב, יצירת כוכבים חדשים המשיכה להתרחש בגלקסיה עד לפני כמיליארד שנים.

## קישורים חיצוניים

* 

## הערות שוליים

קטגוריה:קבוצת הכוכבים אריה
אריה I
אריה I
סוזן טורטלוט

**סוזן ו. טורטלוט** (באנגלית: **Suzanne W. Tourtellotte**; 11 בינואר 1945 - 20 ביוני 2013), הייתה אסטרונומית אמריקאית ומדענית פלנטרית חוקרת באוניברסיטת ייל. טורטלוט הייתה שותפה בגילויים של 15 גופים טרנס-נפטוניים וכוכבי לכת מינוריים.

## ביוגרפיה
טורטלוט סיימה תואר ראשון מהמכון הטכנולוגי של מסצ'וסטס בשנת 1966, וקיבלה תואר שני מאוניברסיטת ייל בשנת 1967. היא המשיכה ללימודי דוקטורט בביוכימיה מאוניברסיטת פרינסטון בשנת 1971.

החל משנת 1998 היא הייתה אחראית על ניהול המידע במחלקה לאסטרונומיה של אוניברסיטת ייל, עבור פרויקטי YALO ו-SMARTS. עבדה במשותף עם בראד שפר ודייוויד רבינוביץ על עיבוד המידע שמגיע מצילומי הירח נראיד של נפטון וחישוב זמן המחזור שלו.

בשנת 2003 יחד עם דייוויד רבינוביץ, וברד ומרתה שפר, היא חקרה את אופי הסיבוב והחזרים של גופים בחגורת קוויפר. היא עבדה במצפה הכוכבים לה סילה במסגרת קמפיין חיפוש אחר גופים בחגורת קוויפר (Quest KBO Survey).

טורטלוט הייתה חברת סגל במכללת אלברטוס מגנוס  עד שנת 2008. היא הייתה חוקרת במחלקת האסטרונומיה של אוניברסיטת ייל עד מותה.

טורטלוט נפטרה בגיל 68 בהמדן, קונטיקט, ארצות הברית.

## גופים שגילתה
טורטלוט מוכרת כשותפה בגילויים של 15 כוכבי לכת מינוריים במהלך תגליות שבוצעו על ידי מצפה הכוכבים לה סילה בצ'ילה ב-2010. התגליות במשותף עם החוקרים דייוויד רבינוביץ ומג שוומב.

## קישורים חיצוניים
* מאמרים של סוזן טורטלוט שפורסמו בResearch Gate

## הערות שוליים

קטגוריה:אסטרונומים אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
תסקילוזאורוס

**תסקילוזאורוס** (שם מדעי: *Thescelosaurus*; מילולית: "לטאה אלוהית/מופלאה") הוא סוג של דינוזאור מקבוצת בעלי אגן דמוי עוף שחי בשלהי תקופת הקרטיקון לפני 68 עד 66 מיליון שנה באמריקה הצפונית. ממצאיו התגלו לראשונה באלברטה, קנדה וכן בויומינג, דקוטה הדרומית, מונטנה ועוד.

## מאפיינים
זה היה יצור בינוני-קטן באורך 2.5–4 מטרים ומשקל של 200–300 ק"ג. הוא היה נראה כמו היפסילופודון, ובעבר אף היה חלק מסוג זה אך מיונים מאוחרים הכלילו אותו בסוג שונה. נמצאו 3 מינים שלו. יצורים אלה היו בעלי זנב ארוך, ראש קטן בעל מקור וכפות בעלות אצבעות קטנות. הוא היה אצן שנמלט מטורפים גדולים יותר. הוא היה אוכל-צמחים.

מאובני היצור נמצאו באזור של אבני נחלים כך שייתכן שהוא חי בקרבת נחלים או לפחות מת בתוכם. הוא חי גם ביערות של מחטניים כמו טקסודיון, גינקו דו-אונתי, שרכים ובעלי פרחים. לצידו נמצאו הדינוזאורים האחרונים בעולם, כולל טריצרטופס וטירנוזאורוס.

דינוזאור זה תואר בשנת 1913 על ידי הפלאונטולוג צ'ארלס ו. גילמור.

## בתרבות
דינוזאור זה הופיע במשחק Jurassic Park: Operation Genesis.

## קישורים חיצוניים

קטגוריה:בעלי חיים שתוארו ב-1913
קטגוריה:טקסונים שתוארו בידי צ'ארלס ו. גילמור
קטגוריה:פארקוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1913
דידלפודון

**דידלפודון** (שם מדעי: *Didelphodon*) הוא סוג נכחד של יונק קדום שחי בתקופת הקרטיקון שחי באמריקה הצפונית. הוא מקורב ליונקי הכיס ובעבר נחשב לקרוב האופוסומיים, אך בהווה משויך למשפחה נכחדת השייכת לקבוצת המטאתריה.

## מאפיינים
יונק זה הגיע לאורך 12.5 ס"מ ולמשקל של 5 ק"ג והיה קטן בהרבה מרוב היצורים בתקופתו. הוא היה דומה לאופוסום המודרני והיו לו מלתעות גדולות, בעלות כוח נשיכה חזק, המותאמות לאכילת בשר עם שיניים המותאמות לנגיסה, אך חסרות התמחות בדומה לצבועים, כך שהוא היה ניזון גם מחרקים, פירות וכדומה. הגיוני מאוד שהיצור היה אוכל-כול אופורטוניסט. מבנה גופו הזכיר את הלוטרות אך לא ברור אם הוא היה יצור מיימי.

הדידלפודון חי בסוף תקופת הקרטיקון לפני 66–77 מיליון שנה, סמוך לסוף עידן המזוזואיקון. הוא התגלה בחפירות במונטנה, וויומינג, בססקצ'ואן ובאלברטה. לא ידוע איך חי אך יכול להיות שהיה אוכל בשר שניזון מביצי וצאצאי דינוזאורים וממגוון מזונות נוספים.

השם מורכב מ"", שמשמעו אופוסום, בתוספת "ὀδών" (ההגייה היא odōn), מילה שמשמעותה ביוונית היא שן.

יונק קדום זה תואר על ידי החוקר עותניאל צ'ארלס מארש ב-1889.

## בתרבות
יונק קדום זה הופיע בסדרה ללכת עם דינוזאורים.

## ראו גם
*יונאקומיס - יונק מטאתרי שהתקיים באלסקה באותו זמן.

## קישורים חיצוניים

קטגוריה:בעלי חיים שתוארו ב-1889
קטגוריה:טקסונים שתוארו בידי עותניאל צ'ארלס מארש
קטגוריה:מטאתרים פרהיסטוריים
קטגוריה:יונקים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1889
פארקוזאורוס

ממוזער|מאובן של פארקוזאורוס
**פארקוזאורוס** (שם מדעי: *Parksosaurus*) הוא סוג של דינוזאור מסדרת בעלי אגן דמוי עוף שחי בשלהי תקופת הקרטיקון והיה קרוב משפחתו של התסקילוזאורוס.

## מאפיינים
דינוזאור זה נקרא על שמו של הפלאונתולוג ויליאם פארקס (William Parks). דינוזאור זה נמצא ב"תצורות קרניון הפרסה" באלברטה, קנדה. הוא היה קטן באורך 2.5 מ' ומשקל 4–5 ק"ג. הוא דמה להיפסילופודון או אולי נכלל בקבוצה שונה שקדמה לאורניתופודה והיה מהמאוחרים ביותר ביצורים דמויי האורניתופודים שאינם הדרוזאוריים.

הוא היה אוכל עשב דו-רגלי עם זנב ארוך ולסתותיו הקצרות דמו למקור. היו לו זרועות קצרות וייתכן שגם נוצות.

דינוזאור זה תואר על ידי הפלאונטולוג צ'ארלס מורטרם שטרנברג ב-1937.

## בתרבות
הפארקוזאורוס נראה בסרט ללכת בין דינוזאורים בתור דינוזאור צמחוני. ייתכן שהוא מופיע גם בסדרה ללכת עם דינוזאורים בפרק האחרון, כאורניתופוד לא מזוהה שנרדף בידי דרומזאורוס. בנוסף הוא מופיע באחד מפרקי המסע לעמק החלומות.

## קישורים חיצוניים

קטגוריה:פארקוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1937
צ'ירוסטנוטס

**צ'ירוסטנוטס** (שם מדעי: *Chirostenotes*; מילולית: "בעל ידיים צרות") הוא סוג של דינוזאור מקבוצת התרופודה. הוא חי בתקופה קרטיקון עליון לפני 76.5 מיליון שנה. מאובניו נמצאו באלברטה, קנדה ותוארו בשנת 1924 על ידי הפלאונטולוג צ'ארלס ו. גילמור.

## מאפיינים
יצור זה היה קרוב רחוק של האובירפטור ממונגוליה, אך היה שייך למשפחה אחרת - קנגנתיים. הוא הגיע לאורך של שני מטרים, והיה בעל צוואר ארוך, מקור קרני המופנה מעלה ובקצהו כרבולת וזרועות ארוכות. מחקרים מאוחרים מעריכים שגופו היה מכוסה נוצות והוא נראה כמו עוף לא מעופף גדול.

יצור זה היה ניזון ממגוון מזונות מהחי ומהצומח. מקורו מכיל רק שיניים בודדות וחלשות, והוא לא היה טורף חזק. ייתכן שהוא חטף טרף קטן כמו חרקים, זוחלים ודו-חיים מהקרקע.

## בתרבות
דינוזאור זה הופיע בסרט ללכת בין דינוזאורים ובסדרה הדינוזאורים!.

## קישורים חיצוניים

קטגוריה:בעלי חיים שתוארו ב-1924
קטגוריה:טקסונים שתוארו בידי צ'ארלס ו. גילמור
קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1924
יאיר קריידמן

**יאיר קריידמן** (נולד ב-1 בנובמבר 1932 בחיפה) הוא שחמטאי ישראלי בדרגת רב-אמן. היה השחמטאי יליד ישראל הראשון שקיבל תואר זה.

## ביוגרפיה

קריידמן למד לשחק שחמט בגיל 11 מאחיו הבוגר. בשנת 1950, בגיל 18, השתתף באליפות ישראל לנוער וחלק את המקום הראשון, אך לאחר התרת שוויון נקודות סיים במקום השני לאחר רפי פרסיץ. לאחר שרותו בצה"ל התחיל לעבוד בהנהלת חשבונות ובמקביל לשחק במועדון שחמט החיפאי.

בשנת 1957 קריידמן עבר לתל אביב והתחיל לשחק במועדון שחמט המקומי. הוא השתתף בקביעות באליפויות ישראל בשחמט החל משנת 1957 והישגו הטוב ביותר היה המקום השני .

היה חבר נבחרת ישראל בין השנים 1958–1976. בשנות ה-60 של המאה ה-20 קריידמן החל לשחק בתחרויות בינלאומיות ובשנת 1964 הוענקה לו דרגת אמן בינלאומי. בשנת 1976 הפך לרב-אמן.

עבד שנים רבות במשרד האוצר ובשנת 1995 היה הממונה על הביטוח וההון במשרד.

בשנת 2004 הוא היה חבר בנבחרת ישראל (יחד עם מארק צייטלין, יעקב מוריי וידעאל סטפק), שזכתה באליפות העולם לקבוצות סניורים.

שימש בתפקידים מגוונים ב.

## יאיר קריידמן ב[[אולימפיאדת השחמט]]
בין השנים 1958 ל-1976 השתתף קריידמן ב-10 אולימפיאדות שחמט:

## קישורים חיצוניים

* 
* סיון חדד, ראיון עם יאיר קריידמן, באתר האיגוד הישראלי לשחמט, 21 ביולי 2013

## הערות שוליים

קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:מאמני שחמט ישראלים
קטגוריה:ישראלים שנולדו ב-1932
קטגוריה:הממונים על שוק ההון, ביטוח וחסכון
הגלקסיה הננסית אריה IV

**הגלקסיה הננסית אריה IV**, נקראת לפעמים **גלקסיית אריה IV**, היא גלקסיה ננסית אליפסואידית שנמצאת בקבוצת הכוכבים אריה במרחק של כ-502,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2006 כאזור עם צפיפות גבוהה של כוכבים עמומים עם בהירות מדרגה 15.1 יחד עם עוד מספר גלקסיות ננסיות. במרחק זוויתי של כ-2.75 מעלות מצפון לגלקסיה נמצאת הגלקסיה הננסית אריה V שמרחקה משביל החלב מעט גדול יותר מהמרחק של הגלקסיה הננסית אריה IV, כך שהמרחק ביניהן הוא סביב 82,000 שנות אור בלבד וייתכן שהן קשורות כבידתית זו לזו.

## מאפיינים
גודלה הזוויתי של הגלקסיה הוא כ-9.2 דקות קשת שממרחקה שקול לקוטר של כ-1,340 שנות אור. מסתה מוערכת בכ- מסות שמש, כ-5 מיליוניות ממסת שביל החלב, אך מסת הכוכבים הנראים שבה היא רק כ-19,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 8,000 מעוצמת ההארה של השמש. המתכתיות של כוכבי הגלקסיה היא כ-3 אלפיות בלבד מזאת של השמש, והיא אחת מהגלקסיות עם המתכתיות הנמוכה ביותר שמוכרות. עובדה זו מראה שכוכבי הגלקסיה הם ברובם הגדול זקנים מאוד וגילם הוא כ-14 מיליארד שנים, אך למרות זה כ-2% מכוכבי הגלקסיה הם כוכבים צעירים יחסית עם גיל של כ-2 מיליארד שנים.

## קישורים חיצוניים

* 

## הערות שוליים

קטגוריה:קבוצת הכוכבים אריה
אריה IV
אריה IV
ליסה רוברטס גילאן

**ליסה רוברטס גילאן** (באנגלית: **Lisa Roberts Gillan**; נולדה ב-7 באוגוסט 1965) היא שחקנית ומפיקה אמריקאית. היא אחותם של השחקנים אריק רוברטס וג'וליה רוברטס, ודודתה של השחקנית אמה רוברטס.

## ראשית חייה
נולדה בדיקייטר שבג'ורג'יה. הוריה, בטי לו ברדמוס (1934-2015) וולטר גריידי רוברטס (1933–1977), שהיו בתחילת דרכם שחקנים ומחזאים, נפגשו בעת סיור הפקה של "George Washington Slept Here" עבור כוחות הביטחון. בשנת 1963 הקימו יחדיו את סדנת השחקנים והסופרים של אטלנטה באטלנטה שבג'ורג'יה. אמה של רוברטס הפכה למזכירה של כנסייה ולסוכנת נדל"ן, ואביה לאיש מכירות של שואבי אבק. הם הגישו תביעת גירושין בשנת 1971 והתגרשו בתחילת 1972. אחיה של ליסה, אריק, נשאר עם אבא שלו באטלנטה, מנוכר מאחיותיו.

## קריירה
שיחקה בסרטים כמו "צרות בכותרות" (1994), "משהו לדבר עליו" (1995), "תפוס את הכלה" (1999), "יפה במנהטן" (2002), "חיוך של מונה ליזה" (2003) ו"המהפך של הלן" (2004). היא הפיקה את הסרט "אין מה להפסיד" (1995) שבו גם שיחקה תפקיד קטן; שחקנים אחרים היו אדריאן ברודי וטוני גילאן. כמו כן, הופיעה בתפקיד אורח בסיטקום המצליח "חברים" בפרק שבו התארחה גם אחותה, ג'וליה רוברטס. בשנת 2011 שיחקה את השתקפותה של אחותה ג'וליה במראת קסמים בסרט "מראה מראה", המבוסס על סיפורה של שלגיה.

## חייה האישיים
היא נשואה לשחקן טוני גילאן.

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:דיקייטר (ג'ורג'יה): אישים
ליסה
קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא ולשי
קטגוריה:אמריקאיות ממוצא סקוטי
קטגוריה:אמריקאים ממוצא סקוטי
קטגוריה:אמריקאיות ממוצא אירי
קטגוריה:אמריקאיות ממוצא שוודי
קטגוריה:אמריקאיות ממוצא גרמני
קטגוריה:אמריקאיות ממוצא אנגלי
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
RTVi

[ממוזער|250px|שמאל|[סמלילו הקודם של הערוץ]]
**RTVi** (ברוסית: **Ар-ти-ви-ай**; ראשי תיבות: **Русское ТелеВидение Интернешнл**; באנגלית: **Russian TeleVision International**; מילולית: "טלוויזיה רוסית בינלאומית"; עד 2002 נודע בשם NTV International, ברוסית **НТВ-Интернешнл**) הוא ערוץ טלוויזיה עצמאי ברוסית, המשודר מארצות הברית אם כי נקלט דרך הלוויין גם במדינות אחרות, לרבות רוסיה וישראל. על פי הערכות, כ-25 מיליון איש צופים בערוץ.

הערוץ הוקם על ידי קבוצת מדיה מוסט, שבבעלות ולדימיר גוסינסקי ולאחר נובמבר 2002 הפך לערוץ עצמאי.
## קישורים חיצוניים

* 

* ארכיון אתר האינטרנט הרשמי של NTV International

## הערות שוליים

קטגוריה:ערוצי טלוויזיה רוסיים
קטגוריה:ערוצי טלוויזיה אמריקאיים
פיט ריקטס

**ג'ון פיטר ריקטס** (באנגלית: **John Peter Ricketts**; נולד ב-19 באוגוסט 1964) הוא איש עסקים ופוליטיקאי אמריקאי, המכהן כחבר הסנאט של ארצות הברית מטעם מדינת נברסקה מאז ינואר 2023. הוא מונה לתפקידו כסנאטור כממלא מקומו של הסנאטור הפורש בן סאס, בידי המושל ג'ים פילן. ריקטס, חבר המפלגה הרפובליקנית, כיהן כמושל נברסקה בשנים 2023-2015. לו ולמשפחתו יש מניות בניהול קבוצת הבייסבול שיקגו קאבס.

## ביוגרפיה
ריקטס נולד ב-19 באוגוסט 1964 בדרום מזרח נברסקה, הבכור מבין ארבעה ילדים. אביו של ריקטס היה איש עסקים ואמו הייתה מורה. ריקטס גמר את לימודיו התיכוניים בשנת 1982. בשנת 1986 סיים לימודי תואר ראשון בביולוגיה באוניברסיטת שיקגו, שם למד גם תואר שני בשיווק ובמנהל עסקים ב-1991. לאחר לימודיו, חזר ריקטס לאומהה והחל לעבוד כיועץ עסקי. התחתן בשנת 1997. בשנים 2007–2013 עבד בארגון AEI ובוועדה הרפובליקנית הלאומית שבה היה חבר במועצה הארצית.

בשנת 2006 ניסה להתמודד על מקום בסנאט של ארצות הברית. הוא אמנם ניצח בפריימריז המפלגתיים וזכה לתמיכה מנשיא ארצות הברית ג'ורג' ווקר בוש וסגנו דיק צ'ייני, אך הפסיד בבחירות הכלליות לסנטור המכהן בן נלסון. הקמפיין שלו התאפיין במצע שמרני- ליברליזם כלכלי, התנגדות לנישואים חד-מיניים ולהפלות. קמפיין זה היה היקר ביותר בתולדות נברסקה. 

בבחירות למושל נברסקה שנערכו בנובמבר 2014 זכה ריקטס ברוב של כ-57%. הוא נכנס לתפקידו ב-8 בינואר 2015. כמושל, ניסה ריקטס למנוע את ביטול עונש המוות. בסופו של דבר רוב תושבי נברסקה הכריעו במשאל עם בעד שמירת עונש המוות.

ריקטס היה מנוע מלכהן בכהונה שלישית ברצף, ולקראת בחירות 2022 הודיע על תמיכה במועמד ג'ים פילן. בראשית ינואר 2023 התפטר הסנאטור בן סאס ממושבו בסנאט, ובעקבות זאת החליט המושל פילן למנות את ריקטס לממלא מקומו של סאס. כהונתו של ריקטס בסנאט החלה ב-12 בינואר 2023.

לאחר מכן נבחר בבחירות המיוחדות על מושבו בסנאט בנובמבר 2024. הודיע כי מתכונן להתמודד על המקום לכהונה מלאה בבחירות ב-2026 .

## קישורים חיצוניים

* 
* 

## הערות שוליים

קטגוריה:אמריקאים ילידי נברסקה
קטגוריה:מנכ"לים אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי נברסקה
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אנשי עסקים אמריקאים
קטגוריה:בוגרי בית הספר למנהל עסקים באוניברסיטת שיקגו
קטגוריה:אמריקאים שנולדו ב-1964
אדוארד גופלד

**אדוארד גופלד** (ברוסית: **Эдуард Гуфельд**; 19 במרץ 1936 קייב – 23 בספטמבר 2002 לוס אנג'לס) היה שחמטאי אמריקאי ממוצא יהודי-אוקראיני-סובייטי. הוא היה ידוע בעיקר כמאמן של אלופת העולם בשחמט, מאיה צ'יבורדאנידזה, וכמחבר ספרי שחמט.

## קורות חיים

גופלד נולד בקייב, בירת אוקראינה. בילדותו שיחק שחמט וכדורגל. בגיל 17 הוא זכה באליפות אוקראינה בשחמט לנוער.

בשנת 1978 עבר להתגורר לטביליסי, והיה המאמן האישי של מאיה צ'יבורדנידזה במשך שנים. במקביל, הוא היה מאמן של נבחרת הנשים של גאורגיה בשחמט ומאמן נבחרת הנשים של ברית המועצות.

גופלד השתתף במספר אליפויות ברית המועצות בשחמט, והישגו הטוב ביותר היה בשנת 1963 כאשר הוא חלק את מקומות 7–8.

גופלד כתב עשרות ספרי שחמט שתורגמו למספר שפות. הוא היה חבר בוועדות של פיד"ה.

לאחר התפרקות ברית המועצות היגר לארצות הברית, ופתח שם בית ספר לשחמט.

## קישורים חיצוניים

* דיאן לוב מקליין, אדוארד גופלד, 66, רב-אמן וכתב שחמט, באתר הניו יורק טיימס, 22 בספטמבר 2002 

קטגוריה:יהודים שהיגרו מברית המועצות לארצות הברית
קטגוריה:רבי-אמנים אוקראינים
קטגוריה:רבי-אמנים יהודים
קטגוריה:רבי-אמנים אמריקאים
קטגוריה:שחמטאים יהודים אמריקאים
קטגוריה:שחמטאים יהודים סובייטים
קטגוריה:מאמני שחמט יהודים
קטגוריה:מחברי ספרי שחמט יהודים
קטגוריה:אמריקאים שנולדו ב-1936
קטגוריה:אמריקאים שנפטרו ב-2002
הנרי מקמסטר

**הנרי מקמסטר** (באנגלית: **Henry McMaster**, נולד ב-27 במאי 1947) הוא עורך דין ופוליטיקאי אמריקאי מן המפלגה הרפובליקנית המשמש מאז ינואר 2017 כמושל קרוליינה הדרומית ה-117. בשנים 2015–2017 כיהן מקמסטר כסגן המושלת ניקי היילי (אשר התפטרה מתפקידה על מנת להיות שגרירת ארצות הברית באומות המאוחדות.

מקמסטר הוא האדם המבוגר ביותר שכיהן בתפקיד זה, היה בן 69 שנים ו-8 חודשים בהשבעתו.

## ביוגרפיה
מקמסטר נולד ב-27 במאי 1947 בקולומביה שבקרוליינה הדרומית. עבד כעורך דין המתמחה בעיקר בענייני סמים. בשנת 1969 סיים תואר ראשון בהיסטוריה. בשנת 1973 סיים לימודי משפטים. באותן השנים הוא שירת כתקופה קצרה בשירות המילואים של צבא ארצות הברית.

ב-4 בנובמבר 2014 נבחר לשמש כסגן מושלת המדינה עם כ-58.8% מקולות הבוחרים. זו הייתה הפעם האחרונה בה מושלים וסגניהם נבחרו בנפרד במדינה. בשנת 2016 היה מקמסטר לתומך נלהב של המועמד לנשיאות ארצות הברית דונלד טראמפ. לאחר היבחרו, הכריז טראמפ כי בכוונתו למנות את היילי לשגרירת ארצות הברית באומות המאוחדות, מה שגרם למינויו של מקמאסטר לתפקיד המושל. הוא ידוע בשל תמיכתו בזכות לשאת נשק. 

בבחירות 2018, נבחר לכהונה מלאה לתפקיד מושל קרוליינה הדרומית. 

בבחירות 2022, נבחר שוב להתמודד מטעם המפלגה הרפובליקנית לכהונה שנייה מול המועמד הדמוקרטי, ג'ו קנינגהם. 

## קישורים חיצוניים

* 

קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:סגני מושלי קרוליינה הדרומית
קטגוריה:מושלי קרוליינה הדרומית
קטגוריה:עורכי דין אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1947
הר שלטון

**הר שֶׁלטוֹן** (באנגלית: **Mount Shelton**) הוא הר הממוקם מערבית למוצאו של קרחון ראסטורפר, במזרח רכס הומראן בהרי האדמירליות שבאנטארקטיקה.

גובהו של ההר 2,485 מטרים מעל פני הים.

## היסטוריה
ההר מופה לראשונה על ידי משלחת החקר של הסקר הגאולוגי של ארצות הברית, בהתבסס על סקרי מחקר ועל תצלומי אוויר שבוצעו על ידי צי ארצות הברית בין השנים 1960–1963.

שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם ג'ון אי שלטון (John E. Shelton), שהיה מטאורולוג בתחנת האלט במסגרת תוכנית המחקר האנטארקטית של ארצות הברית בין השנים 1964–1965.

## קישורים חיצוניים
* הר שלטון באתר הסקר הגאולוגי של ארצות הברית
* הר שלטון באתר גאזט SCAR של ממשלת אוסטרליה

## הערות שוליים

שלטון
שלטון
קטגוריה:ערכים עם קואורדינטות
תחרות השחמט לזכר טל

**תחרות השחמט לזכר טל** היא תחרות על בשחמט לזכר אלוף העולם השמיני, מיכאל טל. היא נערכת  מדי שנה החל מ-2006 במוסקבה, בירת רוסיה, בהשתתפות השחמטאים החזקים בעולם. בשנים 2014 ו-2018 נערכו תחרויות בשחמט מהיר או בזק.

## תוצאות

קטגוריה:מוסקבה: תחרויות שחמט
קטגוריה:תחרות השחמט לזכר טל
רכס הומראן

**רכס הומראן** או **רכס הואומראן** (באנגלית: **Homerun Range**) הוא רכס הרים שכיוונו - צפון-מערב - דרום-מזרח, מזרחית לרכס אוורט, הרכס מהווה את מוצאם של קרחון אבה וקרחון טאקר; הרכס הוא חלק מהרי האדמירליות בארץ ויקטוריה שבאנטארקטיקה.

אורכו של הרכס 45 קילומטרים, ורוחבו בין 3 ל-11 קילומטרים.

גובהו הממוצע של הרכס 1,870 מטרים מעל פני הים.
הרכס כולל את הר לרשה (שגובהו 2,040 מטרים מעל פני הים), ואת הר שלטון (שגובהו 2,485 מטרים מעל פני הים).

## היסטוריה
### מקור השם
הרכס נקרא על שם "מצוק הומראן" (Homerun Bluff)- שמו של מצוק שסימן עבור משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition) את נקודת החזרה שלהם במהלך מסע המחקר (הנקודה שסימנה את המקום בו עליהם להסתובב ולשוב חזרה אל בסיס סקוט במסע המחקר שלהם שנערך בין השנים 1962–1963).

הרכס מופה על ידי משלחת הסקר הגאולוגי של ארצות הברית, בהתבסס על סקרי מחקר ותצלומי אוויר שבוצעו על ידי צי ארצות הברית בין השנים 1960-1963.

## לקריאה נוספת
• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA110&lpg=PA110&dq=%22Homerun+Range%22+Antarctica&source=bl&ots=j4Z2UHr4Nz&sig=4QoHdhLXko57RIp9BklwbeBYh_c&hl=en&sa=X&ved=0ahUKEwiS69nzxqDaAhXEDcAKHQTxAacQ6AEIRzAH#v=onepage&q=%22Homerun%20Range%22%20Antarctica&f=false Antarctic Earth Science]**, P 110

## קישורים חיצוניים
* רכס הומראן באתר הסקר הגאולוגי של ארצות הברית
* רכס הומראן באתר הגאזט האנטארקטי של ממשלת ניו זילנד
* תצלום לוויין של רכס הומראן
* נתוני זריחה ושקיעה עדכניים, ותחזית מזג אוויר עדכנית עבור רכס הומראן
** תחזית מזג אוויר עדכנית עבור רכס הומראן

## הערות שוליים

הומראן
זמיר שורר

**זמיר שורר** (נולד ב-1951) הוא נוירולוג ונוירולוג ילדים, פרופסור לנוירולוגיה בפקולטה למדעי הבריאות, באוניברסיטת בן-גוריון בנגב, מנהל היחידה והמרפאה לנוירולוגיית הילד, חטיבת הילדים במרכז הרפואי סורוקה

מתחומי עיסוקיו ומחקריו: אפילפסיה, מחלות עצב-שריר.

## ביוגרפיה
שורר נולד בשכונה ג' בבאר שבע. כיהן כיושב ועד התלמידים בבית הספר היסודי "נטעים", ובהמשך סיים את תיכון מקיף א' באר שבע. במקביל היה חניך בקן של "השומר הצעיר" בבאר שבע

בשנת 1974 התקבל למחזור הראשון של לימודי הרפואה באוניברסיטת בן-גוריון בנגב. בשנת 1980 סיים את לימודיו שם.

לאחר שנת סטאז' התמחה בנוירולוגיה של המבוגר, במחלקה לנוירולוגיה, מרכז הרפואי סורוקה. במקביל השתלם בנוירולוגיה ובנוירולוגיית ילדים בבית החולים "Groote Schuur" באוניברסיטת קייפטאון בדרום-אפריקה.

בשנת 1995 השתלם במחלות שריר בבית החולים "Hammersmith"  בלונדון. בשנת 2000 השתלם באפילפסיה בבית החולים "Great Ormond Street Hospital"  בלונדון.

במשך שנים היה שורר נוירולוג הילדים היחיד באזור הנגב (אוכלוסייה של 380,000 ילדים).

## מפרסומיו המדעיים

*Shorer Z, Wajsbrot E, Liran TH, Levy J, Parvari R. A Novel Mutation in SCN9A in a Child With Congenital Insensitivity to Pain. Pediatr Neurol. Pediatr Neurol. 2014 Jan;50(1):73-6
*Shorer Z, Bachner Y, Guy T, Melzer I. Effect of Single Dose Methylphenidate on Walking and Postural Stability Under Single- and Dual-Task Conditions in Older Adults--A Double-Blind Randomized Control Trial, J Gerontol A Biol Sci Med Sci. 2013 Jul 10
*Geva-Dayan K, Shorer Z, Menascu S, Linder I, Goldberg-Stern, Heyman E, Lerman-Sagie, T, Ben Zeev B, Kramer U. Immunoglobulin treatment for severe childhood epilepsy. Pediatr Neurol. 2012 Jun;46(6):375-81


## אקדמיה
שורר מרכז הקורס בנוירו-אנטומיה, בית הספר לרפואה, אוניברסיטת בן-גוריון.

שורר מרכז הקורס בנוירו-אנטומיה, בית הספר לפיזיותרפיה, אוניברסיטת בן-גוריון.

## משפחה
שורר מתגורר בלהבים, נשוי, אב לחמישה ילדים.

## קישורים חיצוניים

* התרגשות גדולה במחלקת ילדים היום בסורוקה (ראו: פרופ' זמיר שורר, מנהל היחידה לנוירולוגיה ילדים בסורוקה) (ידידי סורוקה)
* 
* ממחקריו של שורר באתר PubMed

## הערות שוליים

קטגוריה:נוירולוגים ישראלים
קטגוריה:נוירולוגי ילדים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:בוגרי תיכון מקיף א' (באר שבע)
קטגוריה:בוגרי אוניברסיטת בן-גוריון בנגב
קטגוריה:להבים: אישים
קטגוריה:בוגרי השומר הצעיר
קטגוריה:ישראלים שנולדו ב-1951
הגלקסיה הננסית אריה V

**הגלקסיה הננסית אריה V**, נקראת גם **גלקסיית אריה V**, היא גלקסיה ננסית אליפסואידית שנמצאת בקבוצת הכוכבים אריה במרחק של כ-580,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2008 במרחק זוויתי של כ-2.8 מעלות מצפון ל ומרחקה משביל החלב מעט גדול יותר,, כך שהמרחק ביניהן הוא סביב 82,000 שנות אור בלבד וייתכן שהן קשורות כבידתית זו לזו.

## מאפיינים
גודלה הזוויתי של הגלקסיה הוא כ-5.2 דקות קשת שממרחקה שקול לקוטר של כ-870 שנות אור. מסתה מוערכת בלפחות  מסות שמש, כ-3 מיליוניות ממסת שביל החלב, אך מסת הכוכבים הנראים שבה היא רק כ-11,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 10,000 מעוצמת ההארה של השמש והמתכתיות של כוכבי הגלקסיה היא כאחוז אחד בלבד מזאת של השמש, מה שמראה שכוכבי הגלקסיה הם ברובם הגדול זקנים מאוד ואין בה יצירה של כוכבים חדשים.

## קישורים חיצוניים
* 

## הערות שוליים

קטגוריה:קבוצת הכוכבים אריה
אריה V
אריה V
אוטרסברג

**אוטרסברג** (בגרמנית: **Ottersberg**) היא עיירה במחוז פרדן  שבמדינת סקסוניה התחתונה בגרמניה. נכון לראשית שנת 2017 התגוררו בה 12,733 תושבים.

## היסטוריה
הטירה שסביבה התפתח היישוב באוטרסברג התקיימה כבר במאה ה-9, האזכור הראשון של המקום בשמו הנוכחי הוא מהמאה ה-13. במחצית השנייה של המאה ה-17 הועתק היישוב שהיה בעל זכויות עיר, ממקומו הצמוד לטירה, למקום סמוך בשפלת נהר הווימה .

היישוב היה נתון לשליטת נסיכות הבוחר מהנובר, ממלכת וסטפאליה, הקיסרות הראשונה של צרפת, ממלכת הנובר ופרובינציית הנובר שבפרוסיה.

מבחינה מנהלית השתייך האזור עד תום מלחמת העולם השנייה למחוז שטדה  בנפות שונות (אוטרסברג, פרדן). כיום הוא משתייך למחוז פרדן.

## יהודי אוטרסברג
ממוזער|שער בית הקברות היהודי באוטרשטדט, כיום חלק מאוטרסברג.
יהודים הורשו להתיישב באוטרסבורג לראשונה רק ב-1777 בתנאי חסות שאותה היה מקבל החסות צריך לחדש מדי שש שנים. הקהילה הלכה והתפתחה ותחת חסותה היו במשך השנים גם קהילותיהן הקטנות של העיירות אוטרשטדט , גרסברג , וילשטדט , זוטרום , לילינטל , פישרהודה  וקירכטימקה .

במחצית המאה ה-19 הגיעה הקהילה המקומית לשיאה, בתקופה זו מנו חברי הקהילה בין 50 ל-75 נפשות, והיא החזיקה בית ספר משותף עם קהילת רוטנבורג על הווימה . בסוף המאה התפרקה הקהילה בשל הגירת תושבים, בית הכנסת נמכר ב-1902 ונותרו בעיר יהודים בודדים. שתי משפחות נותרו בעיר אחרי עליית הנאצים לשלטון, אחת נמלטה מגרמניה בעקבות ליל הבדולח וגורלו של אבי המשפחה השנייה, קצב במקצועו, אינו ברור.

## לקריאה נוספת
* דניאל פרנקל ותמר אברהם (עורכים), **[[פנקס הקהילות]]: גרמניה**, כרך רביעי: צפון מערב גרמניה, חלק I, עמ' 126–128 (הערך נכתב בידי יירגן בומבך).

## קישורים חיצוניים

* 

## הערות שוליים

קטגוריה:סקסוניה התחתונה: ערים
Star Media

**Star Media** היא חברת הפקות אוקראינית-רוסית שהוקמה בשנת 2006 ולה משרדים בקייב ובמוסקבה והיא מפיקה תכנים הן לטלוויזיה האוקראינית והן לטלוויזיה הרוסית.

לחברה מחלקות בתחומים שונים כדוגמת חטיבת הפצה בשם Star Media Distribution, חטיבת אנימציה בשם Babich Design וחטיבת טכנולוגיות מידע בשם Star Media IT.

החברה הוקמה על ידי המפיק האוקראיני-רוסי ולדיסלב ריאשין שפועל הן בשוק הטלוויזיה האוקראיני והן בשוק הטלוויזיה הרוסי. החברה מפיקה תוכן עבור הערוץ הראשון ברוסיה ועבור ערוצי הטלוויזיה באוקראינה. היא מפיקה 10% מכלל התוכן הטלוויזיוני ברוסיה, בעוד באוקראינה היא מספקת כרבע מכלל התוכן הטלוויזיוני.

החברה מפיקה סדרות דרמה ופשע ומתמחה גם בהפקת סדרות דוקו-דרמה המשחזרות אירועים היסטוריים.

## חברות בת
* Star Media Distribution (הפצת תכנים)
* Babich Design (גרפיקה, אנימציה ועיצוב)
* Star Media IT (טכנולוגיות מידע)
* Star Cinema ו-Star Family (ערוצי טלוויזיה אוקראיניים)
החברה משתפת פעולה עם חברות טלוויזיה כדוגמת Mostelefilm הרוסית ו-Kievtelefilm האוקראינית.

## הפקות מקור נבחרות

## קישורים חיצוניים
* 

## הערות שוליים

קטגוריה:חברות בידור
קטגוריה:חברות טלוויזיה רוסיות
קטגוריה:חברות אוקראיניות להפקת סרטים
קטגוריה:אולפני קולנוע
קטגוריה:אולפני טלוויזיה
קטגוריה:קייב: חברות
8 דקות ביום

**8 דקות ביום** היא תוכנית סאטירה חברתית יומית, ששודרה בערוץ הראשון בשנות 2002—2003. התוכנית מהווה המשך ישיר לפינתו של הפובליציסט והסאטיריקן עוזי וייל "השער האחורי" במקומון התל אביבי "העיר", כשהוא משמש כבמאי וכתסריטאי של התוכנית. צוות השחקנים כלל את יובל סמו, עלמה זק, אורי גוטליב, ענת (נתי) שטיינברג ויואב מיכאלי.

## היסטוריה
בסוף שנת 2002 נוצר חור בן 8 דקות בפריים טיים של הערוץ הראשון, בין 20:00 ל-21:00, שעת מהדורת מבט. עוזי וייל הציע פרק פיילוט שנבנה על פינתו בעיתון, שנסגרה שנה קודם לכן, ותוך חודש וחצי התוכנית עלתה לאוויר. הפרק הראשון שודר ב-15 בדצמבר 2002, בשעה 20:15. בסך הכל שודרה עונה אחת, 52 פרקים, כשבימי ראשון עד רביעי שודרו פרקים חדשים, בימי חמישי מבחר קטעים מאותו שבוע, ובערב שבת לקט שבועי שכלל את ארבעת פרקי השבוע. התוכנית שינתה את שעת השידור מפעם לפעם, וחוץ מהשעה המקורית שודרה גם ב-20:45 וב-20:20. לאחר סיום העונה היא שודרה מתחילתה בשידור חוזר, ולאחר מכן המשיך הערוץ לשדר לקטים שבועיים. התוכנית הפכה למפורסמת, למרות עצם שידורה בערוץ הראשון, וזכתה לאהדת הקהל והמבקרים.

כל פרק כלל רצף של מערכונים קצרים ששיחקו בהם כעשרים דמויות קבועות, מחציתן עברו מ"השער האחורי" ומחציתן חדשות. בין היתר, כיכבו בתוכנית שמעון וחזי מניקור פדיקור, הרב המוטורי הראשי לציון, ניצב המים הארצי, דוקי המשמשת כמנחה בערוץ הילדים, ציפי מוכרת הפרחים מחיפה, "הרכלנית" וחברתה הלסבית המאוהבת בה, שלום טוקשה, רונית כרמלי, וארנון ואורנה, זוג מבקרי המסעדות.

כל פרק הסתיים בהפקה מוזיקלית קטנה ומושקעת אותה הכין יוסי בבליקי - קליפ של אחת הדמויות למוזיקה של שארל אזנבור, מרלן דיטריך, טינדרסטיקס, סטיבן סונדהיים, בל אנד סבסטיאן ואחרים. בועז כהן ניגן את המוזיקה כפסנתרן וקלידן. חלק מהשירים המקוריים הופיעו לאחר מכן באלבום "פינוקיו" של להקת פונץ', בה חברים השניים, בשנת 2007.

הפרק האחרון היה ארוך בהרבה מהרגיל - 12.5 דקות, ובניגוד לפורמט הקבוע התמקד בסיפור הפרידה, כולל הנרטיב המרכזי - הדמויות מתאספות במקלט אטומי ומנסות לנחש האם אכן מתקיימת בחוץ מתקפה גרעינית. התוכנית לא חזרה לעונה שנייה.

## קישורים חיצוניים

* 
* 
* 
* 
* 

## הערות שוליים

קטגוריה:תוכניות מערכונים ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2002
קטגוריה:הערוץ הראשון: תוכניות וסדרות
יבגני טומשבסקי

**יבגני יורייביץ' טומשבסקי** (ברוסית: **Евгений Юрьевич Томашевский**; נולד ב-1 ביולי 1987 בסראטוב, שברוסיה) הוא שחמטאי רוסי בדרגת רב-אמן. אלוף אירופה לשנת 2009 ואלוף רוסיה לשנת 2015.

מכונה "הפרופסור".

## קבלת דרגות בינלאומיות
* 2001 – אמן-בינלאומי
* 2005 – רב-אמן

## מבחר תחרויות בהן השתתף
* גביע העולם בשחמט בשנים:
: 2013 (הודח בחצי הגמר), 2015 (הודח בסיבוב השלישי), 2019, 2021
* תחרות העל בבאקו 2014
* תחרות העל טאטא סטיל 2016 (סיים במקום ה-11)
* תחרות השחמט לזכר טל 2016 (סיים במקום ה-9)

## יבגני טומשבסקי ב[[אולימפיאדת השחמט]]
בין השנים 2010 ל-2016 השתתף יבגני טומשבסקי ב-3 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים רוסים
קטגוריה:אלופי אירופה בשחמט
קטגוריה:אלופי רוסיה בשחמט
קטגוריה:מאמני שחמט
קטגוריה:רוסים שנולדו ב-1987
לפטיקטידיום

**לפטיקטידיום** (שם מדעי: *Leptictidium*; ביוונית עתיקה: "סמור חינני") הוא סוג של יונק קדום מסדרה נכחדת שחי באמצע תקופת האאוקן לפני 35–50 מיליון שנה. מאובניו נמצאו באירופה, אך בתקופתו היה חי באקלימים חמימים יותר מאירופה של היום.

## מאפיינים
יצור קדום זה שהיה קרוב של השלייניים המודרניים, היה בעל מראה של חדף פיל קטן. אורכו הגיע ל-60–90 סנטימטרים וגובהו ל-20 סנטימטרים. היה לו חדק גמיש איתו הוא אסף מזון ורחרח את טרפו, והיו לו רגליים חזקות המותאמות לקפיצה.

היצור חי ביערות גשם וחי על קרקע היער. הוא ניזון ככל הנראה מחרקים ומיצורים קטנים כמו לטאות או דו-חיים. הוא הסתתר בין השיחים כדי לברוח מאויביו מהם נמלט בקפיצות.

## בתרבות
הלפטיקטידיום מופיע בפרק הראשון של הסדרה ללכת עם חיות שם הוא אוכל חרקים זריז הבורח מטורפים גדולים כמו הגסטורניס והאמבולוצטוס.

## מינים
* *L. auderiense*
* *L. nasutum*
* *L. tobieni*
* *L. ginsburgi*
* *L. sigei*
* *L. listeri*
* *L. prouti*
* *L. storchi*

## גלריית מאובנים

קובץ:Leptictidium nasutum - Naturmuseum Freiburg - DSC06736.jpg
קובץ:Leptictidium nasutum.jpg
קובץ:Leptictidium auderiense skeleton.JPG
קובץ:Fossil of Leptictidium nasutum.jpg
קובץ:Leptictidium auderiense.JPG


## ראו גם
*פורגאטוריוס - יצור בן אותה תקופה שחי על העצים.

## קישורים חיצוניים

קטגוריה:לפטידקטידה
קטגוריה:יונקים שחיו באאוקן באירופה
קטגוריה:גרמניה: מאובנים
קטגוריה:מאובני טקסונים שתוארו ב-1962
M163 VADS

**M163 VADS** הוא נגמ"ש ובו מערכת נ"מ קנית המבוססת על תותח גאטלינג M61A1 וולקן, שגם העניק את השם לכלי כולו: **V**ulcan **A**ir **D**efense **S**ystem. לעיתים הוא מכונה גם **M163 SPAA** כאשר SPAA = **S**elf **p**ropelled **a**nti **a**ircraft. כלי זה שירת בצבא ארצות הברית וגם בצה"ל, שם הוא זכה לשם "חובט" (Basher). ייעודו העיקרי של ה-M163 הוא הגנה אווירית וחיפוי אווירי על כוחות קרקע וטורי שריון והפלת כלי טיס מנמיכי טוס. ה-M163 נמצא שימושי למדי גם בלוחמה בשטח בנוי לצורך ניקוי גגות מצלפים. תותח הוולקן הכבד ומהיר הירי מספיק חזק בשביל לנקב בניינים וזווית העילרוד הגבוהה שלו מאפשרת כוונון לגגות הבניינים וריסוסם.

ה-M163 מבוסס על תובת נגמ"ש M-113 משולבת תותח אוטומטי מדגם M61A1 וולקן 6-קני בקליבר 20 מ"מ בעל קצב אש גבוה. עם זאת, למרות היותו כלי הנ"מ העיקרי של מדינות נאט"ו ובעלות בריתן, הוא התגלה כנחות לעומת הכלים הסובייטים המקבילים כגון ה-ZSU-23-4 "שילקה".

ה-M163 VADS נכנס לשירות במערך הנ"מ של צה"ל ב-1975 בשם "**חובט**" (Basher). לכלי זה היסטוריה של שלוש הפלות אוויריות, האחרונה מביניהן הייתה הפלת כדור פורח. בנוסף פלוגת ה"חובט" הצה"לי תחת פיקודו של דובי אמיתי השיג את ההפלה הראשונה והיחידה באמצעות ה-M-163 וולקן, של כלי טיס סילוני, מטוס קרב מיג 21, במבצע שלום הגליל בעת קרב בכפר דוחה. ב-1997 שודרגו כל דגמי ה"חובט" לדגם ה"**[[מחבט (נשק)|מחבט]]**" שהשינויים הבולטים בו הם הוספת משגר טילי נ"מ מדגם FIM-92 סטינגר ובו 4 זבילים ואפשרות להתחבר למכ"ם אזורי. המחבטים השתתפו במבצע חומת מגן במשימות סיוע באש כבדה לכוחות הקרקע, שיתוק אש עוינת וטיהור גגות מצלפי אויב. בשנת 2006 יצא משימוש רשמי במערך הנ"מ הישראלי בהמשך למגמת סגירת הנ"מ הטקטי או הנ"מ המתנייע, לאחריו פורקו סוללות וגדודים של נ"מ מתנייע.


קובץ:M163-hatzerim-2.jpg|מבט צד על מערכת "חובט" בתצוגה במוזיאון חיל האוויר
קובץ:M163-hatzerim-1.jpg|מבט חזיתי
קובץ:IDF Air Force celebrated its Air Force Day with an aircraft display and its new anti aircraft weapon (FL62525721).jpg|מערכת "חובט" בתצוגה ביום חיל האוויר, יולי 1976 (אוסף דן הדני)


## קישורים חיצוניים

* המחבט, באתר Israeli-weapons
* המחבט, באתר חיל האוויר הישראלי
* שיר אהרון ברם, פעילות וולקנית, באתר בטאון חיל האוויר, 31 אוגוסט 2012
* 
* 

## הערות שוליים

קטגוריה:תותחים נגד מטוסים
קטגוריה:מערך ההגנה האווירית: אמצעי לחימה
חרותות סלע בהר הנגב המרכזי

שמאל|ממוזער|250px|מקבץ חרותות בהר מחיה
שמאל|ממוזער|250px|חרותת רוכב עתיקה לצד ואסמים בדואים חדשים (ובהירים) יותר
'''חרותת סלע''' היא ציור שנחרת בסלע לרוב בימי קדם. במרחב הר מחיה, הר ערקוב ורמת מטרד פזורים מצבורים רבים של חרותות סלע בנות עד אלפי שנים הכוללות מגוון רחב של כתובות, דמויות וסמלים. מתחם מוגבל של חרותות ליד מצפה ליפא גל שבהר מחיה הונגש לציבור הרחב בשנת 2017 (לאחר לבטים רבים).

## החרותות
החרותות בהר הנגב המרכזי הן ציורים שנחרתו בסלעים שבאזור במהלך אלפי שנים. החריטה נעשתה על ידי הקשה בכלי חד על פני סלע מאבן גיר בהירה המכוסה בשכבת פטינה כהה. החריטה חשפה את השכבה התחתונה הבהירה לפי תוכנית האמן. עם חלוף השנים מכסה שוב הפטינה את החלקים החשופים ולכן הבהירות היחסית של החרותות יכולה ללמד על גילן היחסי.

חלק מהחרותות הן כתובות שנכתבו בשפות עתיקות כת'מודית, נבטית וערבית קדומה מהמאות השנייה לפנה"ס עד המאה ה-11 לסה"נ. נמצאו גם כתובות המתוארכות לתקופות הרומית, ובארמית מהמאה החמישית לספירה. חרותות אחרות הן של בעלי חיים, כולל של יעלים הדורי קרניים, גמלים, סוסים, חוגלות ועוד, ושל דמויות אנושיות הכוללות רוכבים, ציידים, לוחמים ואנשים העוסקים בפולחן. חרותות חדשות יותר נוספו לצד החרותות העתיקות במאות ה-18 וה-19 על ידי בדואים תושבי האזור. חרותות אלה, המכונות ואסמים, נחרתו בעיקר על מנת לסמן גבולות של אדמות שבטיות או משפחתיות בעקבות רפורמת קרקעות עות'מאנית. הואסמים אינם מתארים דמויות אנושיות או של בעלי חיים, אלא כוללים סמלים וצורות גאומטריות.

## הנגשת החרותות לציבור הרחב
ההערכות הן שבאזור הר הנגב המרכזי מפוזרות כחצי מיליון חרותות במספר ריכוזים ובעיקר במרחב הר מחיה, הר ערקוב ורמת מטרד. קיים חשש רב בקרב המומחים למצב השימור של החרותות בשל הקלות הרבה שבה יכולים מטיילים סקרנים להזיק להן. בכל זאת, בשנת 2017 הונגשו באופן נסיוני חלק קטן מהחרותות לקהל הרחב והוסדרו מסלולי טיולים קצרים היוצאים ממצפור ליפא גל (מחלוצי הנגב) אל מספר מקבצי חרותות מרשימים בהר מחיה (במרחק קצר מערבה מכביש 40 בין שדה בוקר לעבדת).
שמאל|ממוזער|250px|חרותות בהר מחיה - יעל
שמאל|ממוזער|250px|חרותות בהר מחיה - רוכב וציד\לוחם?

## ראו גם
*הר כרכום
*ציורי סלע בנגב (ספר בעברית)
*Israel Rock Art (אתר ציורי סלע בנגב)

## קישורים חיצוניים

## הערות שוליים

קטגוריה:אמנות סלע
קטגוריה:הנגב: אתרים ארכאולוגיים
האינדון

250px|ממוזער|שמאל|מאובן של האינדון
**האינדון** (שם מדעי: *Hyaenodon*) הוא סוג של יונק קדום ממשפחת ההאינודונים שבסדרת הקראודונטים. הוא חי בתקופות האאוקן עד המיוקן ברחבי אירואסיה ואמריקה הצפונית.

## מאפיינים
יצור זה היה מהגדולים בבני משפחתו ואחד היונקים הטורפים הגדולים ביותר על היבשה. המין הגדול ביותר היה ה-*Hyaenodon gigas*, אשר הגיע לאורך שלושה מטרים ולמשקל 500 קילוגרם. מינים אחרים היו קטנים יותר, כשחלקם שקלו 10–25 ק"ג, והמינים המוקדמים ביותר שקלו רק חמישה ק"ג.

להאינדון היו לסתות חזקות כשל לסתות צבוע וזהו מקור שמו ("Hyaena" - צבוע, "Odon" - שן). לסתות אלה עזרו לו לרסק את עצמות טרפו והוא ניזון מבשר. תחילה חשבו שמדובר במין של צבוע. מבדיקה של השלד התברר שהוא לא היה קרוב לצבועים והוא שייך לסדרה שהייתה קרובה לטורפים שצדו במישורי האאוקן.

יצור זה היה מטורפי העל של תקופתו והוא צד פרסתנים שונים או טורפים קטנים. מבדיקת שלד מאובן של דיניקטיס (ממשפחת הנימרווידיים) התגלו סימני נשיכה שהתאימו לשיני ההאינדון.

## בתרבות
*ההאינדון נראה בסדרה "ללכת עם חיות" בפרק השלישי, בו הוא מאיים על גור של פרצרתריום וטורף פרט כליקותריום, אך מפסיד אותו לאנטלודונטים.
*הוא מופיע בסדרה טורפים פרהיסטוריים של נשיונל ג'יאוגרפיק בפרק: "לסתות תער", הנוגע אליו. הוא מופיע בקצרה גם בפרק "חזיר רוצח".
*הוא מופיע בחלק מפרקי הסדרה "Prehistoric" Washington, D.C" ובתוכנית "Life After Dinosaurs".
*בסדרה "בראשית" נראים ההאינדונים יוצאים מהמעבר בעונה 4 פרק 6, תוך כדי חתונתה של ג'ני לוויס.
*ההאינדון מופיע במשחקי המחשב של "פארק היורה" במשחקים: "עולם היורה: המשחק" ו-"Jurassic Park Builder". הוא נראה גם במשחק המחשב "".

## מינים
**H. brevirostris*
**H. chunkhtensis*
**H. crucians*
**H. filholi*
**H. gigas*
**H. horridus*
**H. incertus*
**H. leptorhynchus*
**H. megaloides*
**H. microdon*
**H. mongoliensis*
**H. montanus*
**H. mustelinus*
**H. raineyi*
**H. venturae*
**H. vetus*
**H. weilini*
**H. yuanchensis*

## קישורים חיצוניים

* 

קטגוריה:האינודונים
קטגוריה:מגה-פאונה של הפלאוגן באירואסיה
קטגוריה:מגה-פאונה של הנאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:יונקים שחיו בפלאוגן באסיה
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1838
כליקותריום

**כליקותריום** (שם מדעי: *Chalicotherium*; מילולית: "בהמת חצץ") הוא סוג נכחד של מפריט פרסה מתקופות האוליגוקן-פליוקן שחי לפני 28.4-3.6 מיליון שנה.
## מאפיינים
הכליקותריום חי באירופה, אסיה ואפריקה בערבות שיחים ודמה במראהו לעצלני קרקע, קופי אדם או פנדות, אך נראה כמו סוס. אורכו הגיע ל-2.5 מטרים והוא שקל מעל 1,500 קילוגרם. היו לו טפרים חזקים המעוקלים אחורה בדומה לעצלנים, גוף מגושם וראש דמוי סוס, אך קצר יותר ובעל פחות שיניים.

יצור זה היה איטי מאוד ונע בצורה מגושמת ובאכילתו נשקפה לו סכנה רבה מטורפים.

## בתרבות
הכליקותריום מופיע בסרט ללכת עם חיות כיצור איטי שניזון מעלים נמוכים ופרט אחד מותקף על ידי האינדון.

כליקותריום בשם צ'ולי נראה לפרק זמן קצר בסרט עידן הקרח 2 ומופיע גם בסרט עידן הקרח: בריחתה של הביצה.

## קישורים חיצוניים

* 

קטגוריה:בעלי חיים שתוארו ב-1833
קטגוריה:טקסונים שתוארו בידי יוהאן יקוב קאופ
קטגוריה:כליקותריים
קטגוריה:יונקים שחיו באוליגוקן באפריקה
קטגוריה:מגה-פאונה של הפלאוגן באפריקה
קטגוריה:מגה-פאונה של הנאוגן באמריקה הצפונית
קטגוריה:מגה-פאונה של הפלאוגן באירואסיה
קטגוריה:מפריטי פרסה שחיו באוליגוקן
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מאובני טקסונים שתוארו ב-1833
פריסקו

**פריסקו** (באנגלית: **Frisco**) היא עיר בטקסס, ארצות הברית, אשר ממוקמת כ-40 ק"מ מזרחית לנמל התעופה הבינלאומי דאלאס/פורט וורת'. בשנת 2018 הוערכה אוכלוסיית העיר בכ-173,884 תושבים.

## היסטוריה
במהלך המאה ה-19 החלו מתיישבים אמריקאים רבים להתיישב באזור ופיתחו בו את מערכת הרכבות. בשנת 1860 הוקמה בסביבת פריסקו תחנת דואר. בשנת 1902 קושרה העיר לקו הרכבות מסנט לואיס לסן פרנסיסקו.

בשנת 1978 צולמה העונה הראשונה של סדרת הטלוויזיה דאלאס בעיר.

## דמוגרפיה
בעשור הראשון של המאה ה-21 התאפיינה אוכלוסיית העיר בשיעורי צמיחה מהגבוהים בארצות הברית. על פי מפקד האוכלוסין משנת 2010 התגוררו בעיר כ-116,989 תושבים בכ-39,901 משקי בית. החלוקה הגזעית היא: 75% לבנים, 10% אסייתים, 8.1 אפרו-אמריקאים, 0.5% אינדיאנים, 3.3% מגזעים אחרים ו-3.1% משני גזעים או יותר. 
הגיל החציוני היה 33.9 שנים. ההכנסה לנפש בעיר היא 38,048$. כ-2.2% מהמשפחות ו-5.8% מהאוכלוסייה היו מתחת לקו העוני.

## ספורט
פריסקו נמצאים מספר מטות של קבוצות ספורט בכירות במטרופולין דאלאס-פורט וורת', וכן כמה קבוצות פועלות בפריסקו עצמה, כמו הטקסס לג'נדס המשחקת בליגת הפיתוח של ה-NBA ומועדון הכדורגל דאלאס מה-MLS שלמרות שמו פועל באצטדיון טויוטה בפריסקו.

## קישורים חיצוניים

* 

קטגוריה:טקסס: ערים
קטגוריה:יישובים שהוקמו ב-1860
אנכילותריום

**אנכילותריום** (שם מדעי: *Ancylotherium*; מילולית: "בהמה מאונקלת") הוא סוג נכחד של מפריט פרסה מסוף המיוקן עד תחילת הפליסטוקן.

האנכילותריום הגיע לגובה שני מטרים ושקל 450 קילוגרם. בצורתו דמה לסוס בעל זרועות וטפרים ארוכים כשל עצלן, ודמה לעצלני הקרקע הנכחדים באורח חייו. הוא היה מגושם ואיטי וניזון מעלי עצים.

האנכילותריום חי בסוואנות של אירואסיה ושל דרום ומזרח אפריקה בתקופות המיוקן עד הפליסטוקן. מאובניו נמצאו בחפירות באתיופיה, טנזניה, דרום אפריקה וקניה, אך גם באפגניסטן, טורקיה, יוון וסרביה.

## בתרבות
יונק זה הופיע בסדרה ללכת עם חיות.

## קישורים חיצוניים


קובץ:Walk With Beasts exhibition Ancylotherium model.jpg|מודל ראש של אנכילותריום כפי שנראה בסדרה ללכת עם חיות


קטגוריה:כליקותריים
קטגוריה:מגה-פאונה של הנאוגן באפריקה
קטגוריה:מגה-פאונה של הפלייסטוקן באירואסיה
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפלייסטוקן
קטגוריה:אתיופיה: מאובנים
קטגוריה:יונקים שחיו בנאוגן באפריקה